钦定古今图书集成/明伦汇编/氏族典/第293卷 > 《廖用贤尚友录》 > 方慎从
## 钦定古今图书集成/明伦汇编/氏族典/第293卷 > 《廖用贤尚友录》 > 方慎从

按《万姓统谱》：“慎从字惟之，慎言弟也。景德二年登进
士甲科，授秘书省秘书郎，历知弋阳、怀宁、同安、怀安、
导江、兰溪六县，通判饶州、荆南府，知潮、漳、嘉三州。再
知漳州，改都官郎中，以老归卒。慎从所至，有德于民。
在导江日，有楠木连理、嘉禾九穗之祥，玺书褒异。守
漳日，适慎言守泉州，旌麾相望，二州人荣之。及再至”，
漳人夹道欢呼曰：“吾父复来矣。”子谏臣侍慎从官于
漳，手断《合水孽蛟》死。漳人怜而祠之，得封清水侯。